Raai raai wie's op ons volgende voorblad? | SARIE
16 Augustusus 2012
Raai raai wie’s op ons volgende voorblad?	deur Phyllis Green
Die drie spelers van 7de Laan kom baie goed oor die weg. Hulle is ontspanne en terg, spot en lag terwyl hul grimering en hare afgerond word vir die dag se fotosessie, vertel ons fotograaf, Phyllis Green.
“Die voorblad werk omdat hierdie 3 besonder goed oor die weg kom, en dit wys!” – Fanie Cronjé
Die klere vir die fotosessie word met groot sorg uitgesoek. Fanie Cronjé bring dae in die winkels deur om seker te maak elke uitrusting werk op kamera en sal goed lyk in ’n groepfoto.
Alles vir ’n goeie foto! Haarstileerder Karen van Wyngaard sit met ’n waaier wind in hul hare, terwyl Michel Ingoglia vir oulaas ’n lip verf.
Werner en Corné neem ’n blaaskans.
Serena geplooide rok (R799) van Slick (links) en grys Grace-rok (R600) van MarethColleen. Albei te koop by SARIE se aanlyn-winkel op sarie.com
Wat ‘n inspirasie vir ons almal! Hulle is 3 pragtige, spontane jong akteurs!
Ek herken Bernard amper nie!
As mens nie 7de laan kyk nie het jy nie regtig belang nie…
Daar is ‘n lewe na 7de laan! Regtig! Is dit die beste wat julle kan doen? Nie almal is 7de laan fans nie. Hoeveel meer keer moet ons na hulle op die voorblad kyk. Wat ‘n teleurstelling! ek is ‘n lojale Sarie intekenaar, maar moeg vir die sepiesterre op die voorblad!
Stem saam. Wanneer is daar iemand soos Oscar op die voorblad. Hy verdien n voorblad !!!!
Ek’s mal oor die voorblad! Dis amper soos die advertensie van ‘n James Bond fliek:)
Wow, dis regtig mooi foto’s en vir ‘n 7de laan fan ‘n groot pasela! Dankie!
Mens kan nie almal tevrede hou nie, né! Daar is baie keer mense op die voorblad van ‘n tydskrif wat ek nie herken nie nie of ek herken die persoon, maar stel nie regtig in sy/haar se doen en late belang nie; dan koop ek maar net nie die tydskrif nie.
7de laan kyker of te nie, hulle is pragtig en ‘n heerlike, verfrissende foto. Ek is mal oor hulle almal!
Baie oulike foto, Goeie keuse vir die voorblad.
Haai wee jy Sandra, jy kon maar net mooitjies omgedraai het en nie die uitgawe aangeskaf het nie, ipv om die res van die Laan fans so af te kraak met jou kommentaar op die vrolike webtuiste nie. Ek sou nie eers jou kommentaar gepubliseer het as ek vir Sarie gewerk het op hulle webtuiste nie. Dit was onnodig.